Карабішчы

**Карабішчы́** — вёска ў Арэхаўскім сельсавеце, Аршанскі раён, Віцебская вобласьць. Знаходзіцца за 11 км на паўночны ўсход ад Воршы й за 500 м на поўнач ад міжнароднай аўтамагістралі Корк — Омск (у межах Беларусі — магістраль ). Вёска Карабішчы да 8 красавіка 2004 году — уваходзіла ў склад Высокаўскага сельсавету. 

## Гісторыя

### Вялікае Княства Літоўскае
Вёска вядома з 18 стагодзьдзя як уласнасьць Сапегаў у Дубровенскім графстве  Аршанскага павету Віцебскага ваяводзтва Вялікага Княства Літоўскага. 

### Пад уладай Расейскай імпэрыі
У выніку першага падзелу Рэчы Паспалітай 22 ліпеня 1773 году Карабішчы ў Аршанскай правінцыі Магілёўскай губэрні. 
З 22 сакавіка 1777 г. па 31 сьнежня 1796 г. у Аршанскім павеце Магілёўскай губэрні (Магілёўскае намесьніцтва з 10 студзеня 1778 г. па 31 сьнежня 1796 г.). З 31 сьнежня 1796 г. па 27 лютага 1802 г. Аршанскі павет Беларускай губэрні. З 27 лютага 1802 г. Магілёўская губэрня, Аршанскі павет, Высокаўская воласьць.

У 1783 годзе вёска Карабішчы — уладаньне князя Рыгора Пацёмкіна. З 1792 году ва ўласнасьці Любамірскіх у маёнтку Межаўскі ключ. Адлюстравана на пляне генэральнага межаваньня Аршанскага павету канца 18 ст. Вёска адносілася да прыходу ўніяцкай Сьвята-Ільлінскай царквы ў сяле Высокае. 

Сяляне вёскі з 16 верасьня 1867 году да 17 жніўня 1870 году выкупілі зямлю ў Канстанціна Любамірскага. Пасьля рэформаў другой паловы XIX стагодзьдзя зьявіліся першыя хутары ў Аршанскім павеце  ў 1880-х гадах і ў пачтку XX стагодзьдзя большасьць вяскоўцаў жыла на хутарах, трымаючы уласную гаспадарку. Сярод вяскоўцаў былі рамесьнікі (шаўцы й краўцы).

У 1910 годзе сялянскай грамадзе належала 303 дзесяціны зямлі. Сяляне вёскі адносіліся да прыходу Арэхаўскае царквы Сьвятой Тройцы й уваходзілі ў Высокаўскае сялянскае таварыства.

### Наіноўшы час
З 14 верасьня 1917 году Магілёўская губэрня ў Заходняй вобласьці Расейскай рэспублікі. 
Уваходзіла ў склад Беларускай Народнай Рэспублікі, абвешчанай 25 сакавіка 1918, 
з 1 студзеня 1919 году ў ССРБ, з 27 лютага ў РСФСР. З 11 ліпеня 1919 году Аршанскі павет у Віцебскай губэрні.  
З сакавіка 1924 году ў БССР і з 17 ліпеня Аршанскі раён, Аршанская акруга, з 26 ліпеня 1930 году, Аршанскі раён, БССР.
З 15 студзеня 1938 году Аршанскі раён (09.09.1946 год — 17.12.56 год Арэхаўскі раён), Віцебская вобласьць.
У 1935 годзе ўлады зьліквідавалі хутарскія гаспадаркі й утварылі калгас «Ленінскі прызыў» —  вёскі Рагозіна й Карабішчы.

Пад нямецкай акупацыяй з сярэдзіны ліпеня 1941 да 26 чэрвеня 1944 году. 
З кастрычніка 1943 году ў зоне баявых дзеяньняў. У ваколіцах вёскі захаваліся фрагмэнты з моцнай сыстэмы ўмацаваньняў  (*Ostwall*) па лініі р. Нарва — Пскоў — Віцебск — Ворша — р. Дняпро.


Файл:Karabišča 5.JPG
Файл:Karabišča 6.JPG
Файл:Karabišča 3.JPG
Файл:Karabišča 4.JPG


27 траўня 1950 году вёска далучана да калгаса «Маяк камуны» з цэнтарам у сяле Высокае (з 1984 году ў вёсцы Купёлка) Высокаўскага сельсавету Аршанскага раёну.

Мэліярацыя 1970-80 гг. закранула 228 га палёў вакол вёскі. Вёска знаходзіцца ў межах вадазбору Аршыцы (правы прыток Дняпра).

### Рэспубліка Беларусь
04 сьнежня 2003 году калгас пераназваны ў сельскагаспадарчы вытворчы каапэратыў «Маяк камуны», 
а ў 2007 годзе пераўтвораны ў Адкрытае акцыянэрнае таварыства «Маяк — Высокае». 

## Насельніцтва
* XXI стагодзьдзе: 2010 год — 2 чалавекі;
* XX стагодзьдзе: 1999 год — 10 чалавек; 1910 год — 32 двары, 123 мужчыны, 125 жанчын; 
* XIX стагодзьдзе: 1884 год — 19 двароў, 130 чалавек; 1857 год — 128 чалавек;  

## Крыніцы

## Літаратура
* Карабішчы. //  С. 129.
* Карабішчы. //  С. 502, 503.
* .
* 

## Вонкавыя спасылкі
* 

Катэгорыя:Арэхаўскі сельсавет (Аршанскі раён)
Катэгорыя:Населеныя пункты Аршанскага раёну